
įsakymu Nr. AT-588
Viešųjų renginių, vykstančių Zyplių dvaro teritorijoje ir pastatuose, kuriose investuotos ES lėšos, įgyvendinant projektą Nr. S-VP3-1.3-ŪM-02-V-01-039 tvarka
      1. Viešuosius kultūros – turizmo renginius Zyplių dvaro sodybos Rūmų (unikalus Nr. 8485-5000-2018), Arklidės (unikalus Nr. 8485-5000-2061), Oficinos (unikalus Nr. 8485-5000-2030) pastatuose ir teritorijoje pagal savo metinius planus vykdys biudžetinė įstaiga „Lukšių kultūros centras” šiose srityse:  
1.1.  Profesionalaus meno ir tautodailės parodų organizavimas.

1.2.  Edukacinė veikla .

1.3.  Koncertinė mėgėjų meno kolektyvų veikla.

1.4.  Profesionalių atlikėjų koncertų organizavimas.

1.5.  Švenčių organizavimas (valstybinių, atmintinų datų minėjimai, kalendorinės šventės, etninės, profesinės ir kitos šventės).

1.6. Menininkų plenerų organizavimas.

1.7.  Kūrybinių stovyklų organizavimas.

1.8.  Kino festivalis „Sidabrinės gervės”.

1.9.  Dvaro filmotekos veikla (dok. filmų fondo kaupimas, pristatymai visuomenei, kūrybinės stovyklos filmų kūrėjams)
1.10.  Dvarų muziejaus ekspozicijos kaupimas, tvarkymas, eksponavimas.

1.11. Kita kultūrinė- turizmo veikla.

      2. Lukšių kultūros centras nevykdys ekonominės komercinės veiklos Zyplių dvaro sodybos teritorijoje, kuriai suteikta Europos Sąjungos parama . 

      3. Renginių organizavimo laiką, darbuotojų atsakomybę, saugumo bei sanitarijos ir higienos reikalavimus nustato biudžetinės įstaigos vadovas.

      4. Kitų įstaigų, organizacijų viešieji kultūros – turizmo renginiai Zyplių dvaro sodybos teritorijoje ( ne pastatuose) vyks vadovaujantis Šakių rajono savivaldybės tarybos 2009 m. spalio 29 d. sprendimu Nr. T-358 patvirtintomis renginių organizavimo rajono savivaldybės viešose vietose taisyklėmis, turint teritorijos, kurioje vyks renginys naudotojo suderinimą.      

